open-index/open-wikipedia-markdown huggingface dataset:
Nevis

**Nevis** () – sala Karibuose, Pavėjinių Antilų grupės vidiniame žiede, Mažųjų Antilų grupės šiaurėje. Kartu su Sent Kristoferio sala sudaro Sent Kitso ir Nevio federaciją. Sala yra 350 km į pietryčius nuo Puerto Riko, 80 km į vakarus nuo Antigvos, nuo Sent Kristoferio atskirta 3,2 km pločio sąsiauriu.

## Geografija

Salos plotas – 93 km². Paviršius kalnuotas, aukščiausias taškas yra užgesusi Nevio viršukalnė (985 m). Veikia fumarolės, karštosios versmės. Iš šiaurės ir rytų Nevį supa koraliniai rifai. Paviršių dengia krūmynai, antriniai miškai, kalnuose išlikusios džiunglės. Yra trumpų vandeningų upokšnių.

## Gyventojai

2006 m. Nevyje gyveno 12 106 žmonės. Pagrindinė gyvenvietė – Čarlstaunas (salos vakaruose). Verčiamasi daugiausia turizmu, lengvatinio apmokestinimo (*offshore*) ekonomika. Sala turi plačią autonomiją nuo Sent Kitso – turi savo ministrą pirmininką, vyriausybę, mokesčių. Yra Vance W. Amory tarptautinis oro uostas.

## Istorija

Sala nuo seno buvo gyvenama karibų ir vadinta *Oualie*. 1498 m. ją pasiekė Kristupas Kolumbas ir pavadino *San Martin*, bet vėliau dėl kartografinių netikslumų šis pavadinimas teko Sen Marteno salai. Vėliau ispanai salą vadino *Nuestra Señora de las Nieves*, nuo ko kilo ir dabartinis pavadinimas Nevis. Saloje neretai apsistodavo britų laivai, 1620 m. Anglija paskelbė Nevį savo valda, o pirma britų kolonija įkurta 1628 m. Po 1670 m. Madrido sutarties ispanai pripažino britų pretenzijas į salą, čia įsikūrė jūrinis teismas. Nevis tapo svarbiu vergų prekybos bei cukraus gamybos pramonės centru. XVIII a. Nevyje buvo pagaminama 20 % visos Britų imperijos cukraus produkcijos. XVII–XVIII a. vyko nuolatiniai karai tarp britų Nevyje ir prancūzų Sent Kitse. Kolonistus taip pat puldinėjo vietiniai karibai ir su jais sumišę pabėgę vergai (marūnai).

1882 m. Nevis, Angilija ir Sent Kitsas sudarė bendrą britų koloniją, 1967 m. jos sudarė asocijuotą valstybę, o 1971 m. Angilija atsiskyrė. 1983 m. Sent Kitsas ir Nevis tapo nepriklausoma valstybe. 1998 m. referendume dauguma Nevio gyventojų balsavo už nepriklausomybę nuo Sent Kitso, tačiau reikiamo 2/3 balsavusiųjų palaikymo nesulaukta.


File:Nevis_2008.jpg|Salos reginys
File:Nevis_Pier.jpg|Bangolaužis
File:Nevis_Aerial.jpg|Salos kraštovaizdis
Monica Anghel

**Monica Anghel** (g. 1971 m. birželio 1 d. Bukarešte) – rumunų dainininkė. 1996 metais laimėjo šalies tarptautinę atranką į Euroviziją. Jos daina „Rugă pentru pacea lumii“ nepateko į Eurovizijos finalą dėl specialios atrankos etapo. Tais pačiais metais laimėjo „Golden Stag“ Rumunijoje.

Kur kas sėkmingesnis buvo dalyvavimas 2002 m. Eurovizijoje Taline, su atlikėju Marcel Pavel. Šis duetas atliko dainą „Tell me why“ (), surinko 71 tašką ir užėmė aukštą 9 vietą. Tai trečias geriausias šalies rezultatas šiame konkurse.

## Šaltiniai

## Nuorodos
* Monica Anghel svetainėje *[[Internet Movie Database]]*

|-
Novorosijos Federacija

**Novorosijos federacinė valstybė** () – nepripažinta Donecko ir Luhansko liaudies respublikų konfederacija, kuri driekiasi Donecko ir Luhansko srityse. Ribojasi su Rusija ir Ukraina. Apie valstybės sukūrimą paskelbta 2014 m. gegužės 24 d., sujungus anksčiau įkurtas Donecko Liaudies Respubliką ir Luhansko Liaudies Respubliką. Šios valstybės nepriklausomybę paskelbė po gegužės 11 dieną įvykusių referendumų, kurių metu neva dauguma šių dviejų sričių gyventojų nubalsavo už nepriklausomybę nuo Ukrainos. Nepriklausomybės siekis kilo kaip reakcija į Euromaidaną bei po jo įvykusią Ukrainos revoliuciją, kurios metu į valdžią atėjo provakarietiškos jėgos. Pietrytinėje Ukrainoje, tradiciškai prorusiškame regione su didele rusų bei rusakalbių gyventojų populiacija, nemaža dalis gyventojų nepritaria eurointegracijai ir siekia glaudesnių ryšių su Rusija bei naujai formuojama Eurazijos sąjunga.

Nuo 2014 m. balandžio 15 d. Ukraina vykdė antiteroristinę operaciją prieš Igorio Strelkovo vadovaujamas pajėgas, kovojančias už Donecko ir Lugansko liaudies respublikų atsiskyrimą.

Šios konfederacijos nepripažįsta tarptautinė bendruomenė. 2015 m. sausio 1 d. buvęs Donecko Liaudies Respublikos ministras pirmininkas - Aleksandras Borodajus paskelbė, kad "nėra jokios Novorosijos" ir, kad visa tai tebuvo tik svajonė, kurios nepavyko įgyvendinti".

## Istorija

Novorosija – istorinis Rusijos imperijos regionas, užimantis teritorijas į šiaurę nuo Juodosios ir Azovo jūrų (dabartinė pietryčių Ukraina), taip pat Novorosijai istoriškai priskiriamas Kubanės kraštas, esantis Rusijos teritorijoje. Šios žemės pavadintos „Naująja Rusija“ todėl, kad Rusijos imperijos dalimi tapo bei buvo apgyvendintos slavų palyginus vėlai – XVI amžiuje, prijungus šias iki tol retai gyvenamas, Osmanų imperijai ir Krymo chanatui priklausiusias teritorijas, bei į jas pradėjus masiškai kraustytis rusams ir ukrainiečiams. 

Po Spalio revoliucijos teritorija atiteko Ukrainos Liaudies Respublikai, vėliau – Ukrainos TSR. Sovietų Sąjungos laikotarpiu regionas stipriai industrializuotas.

Po Sovietų Sąjungos griuvimo, Novorusijos pavadinimas vėl pradėtas vartoti, tačiau didelio populiarumo nesulaukė. Tačiau ši sąvoka pradėta plačiai vartoti tarp Antimaidano aktyvistų po Euromaidano Ukrainos revoliucijos. Tuo metu Rusijos prezidentas Vladimiras Putinas paskelbė, kad Novorosijos (pietų ir rytų Ukrainos) teritorijos atiteko Ukrainai per klaidą.

Balandį prorusiški aktyvistai užėmė sričių administracinius pastatus Donecke, Luhanske, Charkove ir Odesoje, taip pat bandyta užimti srities administracijos pastatus Nikolajeve. Charkovo ir Odesos sričių administracinius pastatus prorusiški aktyvistai buvo priversti palikti, o Donecke bei Luganske Ukrainos eurointegracijai besipriešinančios jėgos įsitvirtino ir paskelbė nepriklausomas respublikas. Tikėtasi, kad dideli neramumai kils ir Dnipre, Zaporižėje, Mykolajive ir Chersone. Charkove ir Odesoje po kiek laiko buvo bandyta vėl įžiebti neramumus bei masiškus prorusiškus protestus, tačiau „Rusiško pavasario“ planas ten žlugo, proukrainietiškos jėgos šiuose regionuose itin stipriai įsitvirtino.

## Šaltiniai
Paprastoji vilkakojė

**Paprastoji vilkakojė** (*Lycopus europaeus*) – notrelinių (*Lamiaceae*) šeimos vilkakojų (*Lycopus*) genties augalas. Lietuvoje dar žinomas kaip **postuvas**, **vilkakoja juodė**, **vilkapėdė**. Natūraliai paplitęs Europoje ir Azijoje, natūralizuotas rytinėje Šiaurės Amerikoje.

## Ekologija

Auga raistuose, žemapelkėse, pelkėtose pievose, drėgnuose krūmynuose, pakrantėse, grioviuose.

Žiedus aplanko vapsvos ir musiniai dvisparniai, ypač žiedmusės.

## Biologija
Tai daugiametis, iki 80 cm aukščio žolinis augalas. Šakniastiebis trumpas, su daug šaknų ir keliomis plonomis, iki 20 cm ilgio palaipomis. Stiebas kylantis, nelabai šakotas, plikas, rečiau plaukuotas, vagotas. Lapai priešiniai, 5-8 cm ilgio ir 3-5 cm pločio, pailgai lancetiški, kraštai stambiai pjūkliškai dantyti, apatiniai plunksniškai iškarpyti arba suskaldyti, abipus plaukuoti, trumpais kotais, viršutiniai bekočiai. Lapų kuokštų vietose išauga keli aukštai žiedų.

Tankūs menturių pavidalo žiedynai išsidėstę viršutinių lapų pažastyse. Pažiedės yliškos. Taurelė piltuvėlio pavidalo, su 5 smailiais danteliais, su dešimt šakotų gyslų, vidinė pusė plaukuota. Vainikėlis beveik taisyklingas, baltas ar gelsvas, apie 4 mm ilgio, iš vidinės pusės raudonai taškuotas, suaugtinis, su 4-5 lygiomis skiautelėmis. Kuokeliai keturi, bet du iš jų vos pastebimi ir iš vainikėlio išsikišę tik du.

Žydi nuo liepos iki rugsėjo mėneniais. Vaisius – skeltavaisis iš keturių mažų, rudų, briaunotų, liaukingų riešutėlių. Dauginasi sėklomis ir vegetatyviškai palaipomis.

## Naudojimas

Antžeminė augalo dalis turi saponinų, flavonoidų. Iš jos gaminami antpilai, tinktūros, ekstraktai. Naudojama gydyti kosulį, kvėpavimo sutrikimus. Lapų ir stiebo sultys tinka verpalams dažyti tamsiai ruda spalva. Sunkiomis išgyvenimo sąlygomis šakniastiebį galima vartoti maistui.

## Nuorodos
* Paprastosios vilkakojės mokslinis lotynų kalba pavadinimas ir sinonimai per theplantlist.org  (anglų k.)''
* Paprastosios vilkakojės porūšiai, varietetai ir formos per tropicos.org (anglų k.)
* Lycopus europaeus – Nature Gate (anglų k.)

## Literatūra

* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 82 p.
* Enciklopedinė miško knyga, Gediminas Isokas, Vilnius, Mintis, 2001, 315–316 p. ISBN 5-417-00831-1
Tytuvėnų Kristaus Gelbėtojo koplyčia

**Tytuvėnų Kristaus Gelbėtojo koplyčia**, dar vadinama *Riomerių mauzoliejine koplyčia, Pšeciševskių ir Romerių koplyčia-mauzoliejumi* – mauzoliejinė koplyčia, stovinti Kelmės rajone, Tytuvėnų miestelyje, S. Romerienės g. 9.

Viena iš Tytuvėnų regioninio parko lankytinų vietų. Koplyčia nuo 1997 m. įtraukta į Kultūros paveldo registrą. Pagal 2025 m. birželio 9 d. Nekilnojamojo kultūros paveldo vertinimo tarybos aktą, koplyčiai suteiktas **Pšeciševskių ir Romerių koplyčios-mauzoliejaus** pavadinimas (unik. kodas ).

## Istorija

Koplyčia-mauzoliejus pastatyta 1853 m. Raseinių apskrities bajorų maršalkos, Pagryžuvio dvaro valdytojo Hieronimo Pšeciševskio rūpesčiu 1851 m. mirusiai žmonai Celinai Burbinai-Pšeciševskai. 1878 m. Pagryžuvio dvarą išpirko Izidorius Romeris. Po Pirmojo pasaulinio karo dvaras nacionalizuotas. Tarpukariu jame įsikūrė jėzuitai.

Koplyčios rūsiuose palaidoti Tytuvėnų ir Pagryžuvio dvarų valdytojai bei jų artimieji: Roch Przeciszewski, Aloiza Zienkowicz, Hieronim Przeciszewski, Burba Kazimiera Przeciszewska, Amilkar Przeciszewski, Jozef Romer, Izydor Romer. Paskutinieji Tytuvėnų dvarininkai Sofija ir Eugenijus Romeriai 1941 m. ištremti į Kuibyševą. Eugenijus Romeris mirė tremtyje 1943 m. Ten ir palaidotas bevardžiame kape Nr. 1737. Žymi dailininkė Sofija Romerienė mirė 1972 m. San Adelėje, Kanadoje. Nors koplyčia buvo pavadinta Kristaus Gelbėtojo vardu, tačiau po paskutiniųjų Tytuvėnų dvarininkų Sofijos ir Eugenijaus Romerių pradėta vadinti **Romerių koplyčios** vardu.

Nuo kelio link koplyčios vedė kaštonų alėja. Koplyčia buvo aptverta keraminių plytų mūro tvora, dengta čerpių stogeliu. 1950 m. užkalti koplyčios langai, 1958 m. išardyta tvora. 1969 m. užmūrytos kriptos švieslangių angos. 1990 m. remonto metu perdengtas stogas. 2004 m. remontuoti laiptai, juos laikančios atraminės sienutės. 

## Architektūra

Spėjama, kad koplyčios projekto autoriumi galėjo būti Paryžiaus dailės akademijos profesorius Fulgentas Rimgaila, kuris suprojektavo 1859 m. pastatytus už 7 km nuo Tytuvėnų esančius Pagryžuvio dvaro rūmus.

Romantizmo laikotarpio koplyčios statinys aštuonkampis, vientiso tūrio, vieno aukšto su laidojimo rūsiu. Koplyčia uždengta kupolu, virš kurio iškeltas medinis kryžius su dekoro elementais. Pagrindinis įėjimas įrengtas pietvakarių pusėje. Į koplyčią veda tašytų akmenų pakopų laiptai su atraminėmis mūrinėmis tinkuotomis sienutėmis šonuose. Sienučių aukštis sutampa su viršutinės aikštelės paviršiumi. Sienos, langai ir karnizai dekoruoti. Langai ir durys - gotikos stiliaus. Koplyčia buvo aptverta originalia čerpėmis dengta tvora.Į laidojimo rūsį patenkama nusileidžiant mediniais laiptais, atkėlus koplyčios grindyse medinį dangtį.

## Taip pat skaitykite

* Tytuvėnų kapinių šv. Juozapo koplyčia
* Tytuvėnų Kristaus laiptų koplyčia

## Galerija


Tytuvėnų koplyčia-mauzoliejus.JPG|2013 m.
Tytuvėnų koplyčia-mauzoliejus 2018.JPG|Vaizdas nuo gatvės
Tytuvėnų koplyčia-mauzoliejus, rūsys.JPG|Rūsyje (vaizdas pro langelį)
Tytuvėnų koplyčia-mauzoliejus, kryžius.JPG|Medinis kupolo kryžius


## Šaltiniai

## Nuorodos

* Sąrašas:Kelmės rajono paminkliniai statiniai
Pirmo rango laivyno flagmanas

**Pirmo rango laivyno flagmanas** () – TSRS Karinio jūrų laivyno (tada vadinto Darbininkų ir valstiečių raudonasis laivynas) karinis laipsnis 1935-1940 m. Atitiko dabartinį laipsnį laivyno admirolas, tuometinius Raudonosios armijos laipsnius pirmo rango komandarmas (dabartinis armijos generolas) ir komisarų karinį laipsnį pirmo rango armijos komisaras.

*Pirmo rango laivyno flagmanas* buvo aukščiausias laivyno karinis laipsnis, už jį aukštesnis laipsnis buvo Tarybų Sąjungos maršalas. Žemesnis už jį buvo *[[antro rango laivyno flagmanas]]*. 

Įvestas 1935 m. rugsėjo 22 d. TSRS CVK ir TSRS LKT nutarimu „Apie DVRA vadovaujančio personalo asmeninių karinių laipsnių įvedimą“ (*О введении персональных военных званий начальствующего состава РККА*). Panaikintas 1940 m. gegužės 7 d. TSRS Aukščiausiosios Tarybos Prezidiumo įsaku „Apie Raudonosios armijos aukščiausiosios vadovybės karinių laipsnių nustatymą“ (*Об установлении воинских званий высшего командного состава Красной армии*). 

1935 m. lapkričio 20 d. TSRS CVK ir TSRS LKT nutarimu „Apie DVRA aukščiausiųjų vadovaujančių asmenų karinių laipsnių patvirtinimą“ (*Об утверждении лиц высшего командного и начальствующего состава РККА в военных званиях*) pirmo rango laivyno flagmanais tapo:
* Michailas Viktorovas (*Михаил Владимирович Викторов*) – Ramiojo vandenyno laivyno vadas 
* Vladimiras Orlovas (*Владимир Митрофанович Орлов*) – DVRA Jūros pajėgų valdybos viršininkas
Abu šie karininkai buvo represuoti. 

Šis laipsnis buvo panaikintas 1940 m. įvedus admirolų laipsnius. 

## Taip pat skaitykite
* DVRA kariniai laipsniai ir skiriamieji ženklai (1935–1940)
Antro rango laivyno flagmanas

**Antro rango laivyno flagmanas** () – TSRS Karinio jūrų laivyno (tada vadinto Darbininkų ir valstiečių raudonasis laivynas) karinis laipsnis 1935-1940 m. Atitiko dabartinį laipsnį admirolas, tuometinius Raudonosios armijos laipsnius antro rango komandarmas (dabartinis generolas pulkininkas) ir komisarų karinį laipsnį antro rango armijos komisaras.

Už laipsnį *antro rango laivyno flagmanas* žemesnis buvo *[[pirmo rango flagmanas]]*, aukštesnis – *[[pirmo rango laivyno flagmanas]]*. 

Įvestas 1935 m. rugsėjo 22 d. TSRS CVK ir TSRS LKT nutarimu „Apie DVRA vadovaujančio personalo asmeninių karinių laipsnių įvedimą“ (*О введении персональных военных званий начальствующего состава РККА*). Panaikintas 1940 m. gegužės 7 d. TSRS Aukščiausiosios Tarybos Prezdiumo įsaku „Apie Raudonosios armijos aukščiausiosios vadovybės karinių laipsnių nustatymą“ (*Об установлении воинских званий высшего командного состава Красной армии*). 

Šis laipsnis buvo panaikintas 1940 m. įvedus admirolų laipsnius. 

## Laipsnio turėtojai
1935 m. lapkričio 20 d. TSRS CVK ir TSRS LKT nutarimu „Apie DVRA aukščiausiųjų vadovaujančių asmenų karinių laipsnių patvirtinimą“ (*Об утверждении лиц высшего командного и начальствующего состава РККА в военных званиях*) pirmo rango laivyno flagmanais tapo:
* Levas Galeris (*Лев Михайлович Галлер*, 1883-1950) – Baltijos laivyno vadas
* Ivanas Kožanovas (*Иван Кузьмич Кожанов*, 1897-1938) – Juodosios jūros laivyno vadas

Vėliau šį laipsnį gavo:
* 1938 vasario 22 d. – Piotras Smirnovas-Svetlovskis (*Петр Иванович Смирнов-Светловский*, 1897–1940) – TSRS Karinio jūrų laivyno liaudies komisaro pavaduotojas
* 1939 balandžio 3 d. – Ivanas Isakovas (*Иван Степанович Исаков*, 1894–1967) – TSRS Karinio jūrų laivyno liaudies komisaro pavaduotojas
* 1939 balandžio 3 d. – Nikolajus Kuznecovas (*Николай Герасимович Кузнецов*, 1904–1974) – TSRS Karinio jūrų laivyno liaudies komisaro pavaduotojas

## Nuorodos
Smėlinis

**Smėlinis** – ežeras Lietuvoje, Molėtų rajone (Anykščių rajono paribyje), 2,5 km į šiaurę nuo Balninkų. Telkšo tarp Karališkių ežero (už 0,3 km) vakaruose, Krūmiškių ežero (1,3 km) rytuose, Alaušų (2 km) pietvakariuose. Ežero ilgis iš rytų į vakarus 0,69 km, plotis 0,24 km. Altitudė 114,8 m. Krantai daugiausia aukšti, tik pietvakarinis krantas žemas ir pelkėtas. Pietinėje pakrantėje auga miškelis, kitose pakrantėse plyti dirbami laukai, pievos. Per Smėlinį iš šiaurės rytų į pietvakarius teka Plaštakos intakas K-1 (Šventosios baseinas).

Vakarinėje pakrantėje įsikūręs Karališkių kaimas, pietvakarinėje – Kibildžių kaimas. Veikia kaimo turizmo sodyba. Šiaurine pakrante eina kelias . Šiauriniu ežero krantu eina riba su Anykščių rajonu.

## Šaltiniai
Plaštaka (upė)

**Plaštaka** – upė Rytų Lietuvoje; Siesarties dešinysis intakas (Šventosios baseinas). Išteka iš Plaštakos ežero Anykščių rajone, tuoj už jo prateka Karališkių ežerą, teka per Vakarų Aukštaičių plynaukštę. Už Karališkių ežero Plaštaka smarkiai vingiuoja į pietvakarius Ukmergės rajonu. Įteka į Siesartį 16 km nuo jos žiočių, ties Antatilčiais. Ties santaka stūkso Antatilčių piliakalnis.

Plaštakos aukštupio baseinui priklauso keletas ežerų: Alaušai, Baldonas, Kriogžlys, Perkalys, Krūmiškių ežeras, Smėlinis, Laumežeris, Kliepšių ežeras. Beveik visas Plaštakos slėnis, kuris tebėra išlikęs prigimtiškas ir laukinis, įtrauktas į Plaštakos hidrografinį draustinį. Vidutinis nuolydis – 2,85 m/km.

Prie upės yra Avižienių, Valų, Antatilčių kaimai.

Upėvardis *Plaštakà* (arba *Plaštakė̃lė*) greičiausiai kilęs nuo žodžio *plaštaka* („rankos dalis; toks matas“).

## Šaltiniai
Plaštaka (reikšmės)

**Plaštaka** gali reikšti:

* Plaštaka – rankos dalis;
* Plaštaka – upė Rytų Lietuvoje;
* Plaštaka – kaimas Anykščių rajone;
* Plaštakos ežeras – ežeras Anykščių rajone.
Laila Kinnunen

**Laura „Laila“ Annikki Kinnunen** (1939 m. lapkričio 8 d. Vanta – 2000 m. spalio 26 d. Heinävesi) buvo populiari suomių šeštojo–septintojo dešimtmečio dainininkė.

Savo vaikystę praleido Švedijoje kaip Antrojo pasaulinio karo pabėgėlė, būdama dešimties metų grįžo į Suomiją. Atlikėjos pirmasis albumas, kuris tapo sėkmingu, buvo išleistas 1957 metais. L. Kinnunen karjerą tęsė iki 1980 m.

Ji buvo pirmoji Suomijos atstovė 1961 m. Eurovizijos dainų konkurse Kanuose. Su balade „Valoa Ikkunassa“ užėmė dešimtą vietą.

Jos sesuo Ritva Kinnunen (g. 1937 m.) taip pat yra žinoma dainininkė.

## Nuorodos

* Laila Kinnunen svetainėje *Discogs*

|-
Sent Kitso ir Nevio parapijos

**[[Sent Kitsas ir Nevis]]** administraciškai suskirstytas į 14 parapijų (). 9 parapijos yra Sent Kitso saloje ir 5 Nevyje.
Nevio viršukalnė

**Nevio viršukalnė** () – snaudžiantis ugnikalnis Karibų salose, Nevio saloje (Sent Kitso ir Nevio valstybės antra pagal aukštį vieta). Aukštis – 985 m. Nors šio stratovulkano istorinių išsiveržimų nėra aprašyta, jame reiškiasi vulkaniniai vyksmai – trykšta fumarolės, karštosios versmės.

Tai kūgis su persidengiančiais viršūniniais krateriais. Krateriai sudaryti iš vidinio ir išorinio žiedų. Vidiniame ikikolumbiniais laikais susidaręs lavos kupolas. Šlaituose yra 4 kupolai.

Kalno apatiniuose šlaituose driekiasi cukranendrių plantacijos, krūmynai, o viršūnę dengia drėgnieji rūko miškai. Nevio viršukalnė dažnai skendi miglose, kurios susidaro nuo Atlanto vandenyno slenkant drėgnoms oro masėms. Miške gyvena vietinės paukščių rūšys, užvežtos žaliosios markatos.

## Nuorodos
Lee Soon Shin

**Lee Soon Shin** (; 1545 m. balandžio 28 d. – 1598 m. gruodžio 16 d.) – Korėjos karinio jūrų laivyno vadas Čosunų dinastijoje.

Lee vedė Čosunų dinastijos karinio jūrų laivyną prieš Japonijos imperiją, kuri tuo metu puolė Korėjos pusiasalį. Per septynerius metus japonų laivynas nei karto nenugalėjo Lee laivyno. Hansano mūšyje Lee naudojo „gervės sparno“ strategiją ir sunaikino japonus.

Tačiau Lee mirė Norjango mūšyje, kuris buvo paskutinis mūšis su japonais. Kai japonai jau pradėjo atsitraukinėti, į jį netikėtai pataikė kulka. Mirdamas jis įsakė kariniams toliau kariauti ir nepranešti apie jo mirtį.
Inger Jacobsen

**Inger Jacobsen** (1923 m. spalio 13 d. Osle – 1996 m. liepos 21 d. Osle) buvo norvegų aktorė ir dainininkė, tarptautiniu mastu žinoma dėl dalyvavimo 1962 m. Eurovizijoje.

## Eurovizijos dainų konkursas

1962 metais Jacobsen dalyvavo Norvegijos *Melodi Grand Prix* (nacionalinė Eurovizijos atranka), ir buvo pasirinkta atstovauti šaliai septintajame Eurovizijos konkurse su daina „Kom sol, kom regn“ (). Daina tarp 16 dalyvių užėmė dešimtą vietą.

Vėliau Jacobsen du kartus nesėkmingai dalyvavo *Melodi Grand Prix*; 1964 metais su daina „Hvor“ () liko ketvirta, o 1971 metais su daina „India“ finale užėmė 12 vietą.

## Nuorodos

* Inger Jacobsen IMDB svetainėje

|-
Airbus A350 XWB

**Airbus A350 XWB** – ilgų nuotolių, plataus fiuzeliažo, dviejų variklių oro laineris, gaminamas Prancūzijos kompanijos Airbus. Šis modelis yra pirmasis Airbus lėktuvas, kurio fiuzeliažas ir sparnai pagaminti tik iš anglies pluošto detalių. Tipinėje trijų klasių konfigūracijoje telpa nuo 250 iki 350 keleivių, o maksimaliai šis lėktuvas gali talpinti 550 keleivių.

Pirmasis A350 dizainas buvo pasiūlytas 2004 m., kurio pagrindas kurtas nuo A330 modelio. Šis pasirinkimas nebuvo priimtas potencialių klientų, todėl 2006 m. Airbus kompanija pasiūlė visiškai naują A350 XWB (, ypač platus fiuzeliažas). Kompanija teigia, kad šis modelis leis sutaupyti iki 8 procentų išlaidų lyginant su Boeing gaminamu 787 Dreamliner.

Pagrindine šio lėktuvo užsakove tapo „Qatar Airways“ aviakompanija, užsakiusi 80 visų trijų versijų lėktuvų. Pirmuosius lėktuvus kompanija planavo pradėti naudoti 2014 m. antrąją pusę.

Šio modelio prototipas savo pirmąjį skrydį atliko 2013 m. birželio 14 d. Tulūzoje.

A350 XWB yra gaminamas trimis skirtingomis versijomis. Buvo planuojama, kad pirmoji A350-900 bus pradėta naudoti 2014 m., antroji A350-800 – 2016 m., o trečioji A350-1000 – 2017 m.

2015 m. sausio 15 d. šį orlaivį pirmosios pradėjo naudoti „Qatar Airways“ avialinijos.

2018 m. spalį A350-900ULR orlaiviu „Singapore Airlines“ pradėjo skrydžius ilgiausiu pasaulyje komerciniu maršrutu iš Niuarko į Singapūrą. 2020 m. ilgiausio maršruto vardą perėmė „Singapore Airlines“ skrydžiai Nr. 23 ir 24 su Airbus A350-900ULR lėktuvu iš Singapūro Changi oro uosto į Džono F. Kenedžio tarptautinį oro uostą Niujorke.

## Avarijos ir incidentai
Vienintelis rimtas incidentas su Airbus A350 orlaiviu 2024 m. duomenimis buvo 2024 m. sausio 2 d. avarija Tokijo Hanedos oro uoste, kai šis lėktuvas leisdamasis susidūrė su pakrančių apsaugos tarnybos De Havilland Canada Dash 8 orlaiviu. Po avarijos A350 orlaivis visiškai sudegė.

## Išnašos

## Nuorodos

* Oficialus Airbus tinklalapis ()
Liamuigos kalnas

**Liamuigos kalnas** () – snaudžiantis ugnikalnis Karibų salose, Sent Kitso saloje (Sent Kitsas ir Nevis). Aukštis – 1156 m. Tai aukščiausia net tik Sent Kitso ir Nevio, bet ir visų Britų Pavėjinių salų vieta. Viršūnę vainikuoja 1 km pločio krateris, kuriame telkšo vulkaninis ežeras (1959–2006 m. buvo išnykęs).

Liamuiga paskutinį kartą išsiveržė, kaip manoma, I tūkstantmečio m. e. pradžioje. Galimi išsiveržimai minimi 1692 ir 1843 m., bet neaišku, ar liudijimai patikimi. Susidarę 2 lavos kupolai. Veikia fumarolės.

Iki 460 m aukščio ugnikalnio šlaituose plyti dirbami laukai, kaimai. Aukščiau veši atogrąžų džiunglės (rūko miškai). Nuo viršukalnės atsiveria reginys į Karibų jūrą, aplinkines salas (Nevį, Sint Eustatijų, Sabą, Antigvą, Sen Marteną, Sen Bartelemi).

Britų valdymo laikais kalnas vadintas *Mount Misery*. Dabartinis pavadinimas suteiktas 1983 m. ir pavadintas pagal karibišką Sent Kitso salos pavadinimą – „Liamuiga“.

## Nuorodos
Fregatų įlanka

**Fregatų įlanka** () – dviejų įlankų, supančių pietrytinį Sent Kitso salos galą (Pietryčių pusiasalį), pavadinimas. Į rytus nuo Bastero esančias įlankas skiria siaura sąsmauka. Šiaurės Fregatų įlanka yra labai išvystyta, yra prie grubesnio Atlanto vandenyno kranto, o Pietų Fregatų įlanka ramesnė.
Krainos regionas

**Krainos regionas** () – Slovėnijos regionas, esantis šalies šiaurės vakaruose. Apima 18 savivaldybių: Bledas, Bohinas, Cerklė prie Gorensko, Gorena Vas–Polanė, Gorė, Jesenicės, Jezerskas, Kranis, Kranska Gora, Naklas, Predvoras, Radovlica, Šenčuras, Škofja Loka, Tržičius, Železnikas, Žiras ir Žirovnica. Regiono plotas – 2137 km². 198 342 gyventojai (2004 m. duomenys).

## Regiono miestai
* Bledas
* Bohinas
* Domžalės
* Jesenicės
* Kamnikas
* Kamniška Bistravica
* Kranis
* Kranska Gora
* Mengešas
* Polanska Dolina
* Radovlica
* Selska Dolina
* Škofja Loka
* Tržičius
* Žirovnica
Pietryčių pusiasalis

**Pietryčių pusiasalis** () – Sent Kitso salos (Karibų salynas) pietrytinis galas, nusidriekiantis 14 km nuo Bastero iki sąsiaurio (*the Narrows*), skiriančio nuo Nevio salos. Pusiasalis su likusia sala jungiasi siauresne nei 1 km pločio sąsmauka, skalaujama Fregatų įlankų. Pusiasalio gale telkšo didžiausias šalies ežeras – Didžioji Druskų Bala (*Great Salt Pond*). Pietryčių pusiasalio galas užsibaigia trimis įlankomis – Moskitų, Bananų ir Didesniąja. Driekiasi Vėžlių paplūdimys (*Turtle Beach*).

Pietryčių pusiasalis – krūminga, menkai apgyvendinta Sent Kitso salos vieta. Nutiesus kelią dabar įrengta daugiau infrastruktūros.
Sent Kitso ir Nevio transportas

**Sent Kitso ir Nevio transportas** – transporto infrastruktūra ir priemonės Karibų valstybėje Sent Kitse ir Nevyje.

## Geležinkeliai

Sent Kitse yra 58 km ilgio siaurasis geležinkelis (762 mm vėžė), ratu supantis salą. Seniau naudotas cukranendrių gabenimui į Bastero cukraus fabriką, dabar pritaikytas turistinėms reikmėms. Valdo bendrovė *St. Kitts Scenic Railway* ir veža nuo Sendi Pointo į Basterą.

## Keliai

Šalyje yra ~320 km automobilių kelių. 1999 m. iš jų 136 km buvo su grįsta danga, 184 km – be jos. Svarbiausi keliai eina ratu Sent Kitso ir Nevio salose. Smulkesni keliai skirti privažiavimui prie toliau nuo jūros esančių gyvenviečių.

Eismas vyksta kairiąja kelio puse. Greitis užmiestyje – 40 mylių per valandą, gyvenvietėse – 25 mylios per valandą. Gyventojus aptarnauja privačių vežėjų valdomas mikroautobusų tinklas.

## Vandens transportas

Pagrindiniai uostamiesčiai, kur švartuojasi keltai, kruiziniai ir krovininiai laivai yra Basteras ir Čarlstaunas. Sendi Point Taune ir Djep Bėj Taune veikia jūrų kontrolės laivyno postai. Iš Pietryčių pusiasalio Sent Kitse į Nevį kursuoja transportinis keltas. Kita kelto linija veikia iš Bastero.

## Oro transportas
 
Abejose salose yra po oro uostą: Sent Kitse – Robert L. Bradshaw tarptautinis oro uostas, Nevyje – Vance W. Amory tarptautinis oro uostas. Iš jų vyksta skrydžiai į aplinkines salas, taip pat JAV miestus, Londoną.
Gabrielius Landsbergis (1982)

**Gabrielius Landsbergis** (g. 1982 m. sausio 7 d. Vilnius) – Lietuvos politikas.

Lietuvos Respublikos užsienio reikalų ministras, buvęs Europos parlamento narys. 2015 m. išrinktas TS-LKD pirmininku. Seimo narys nuo 2016 m., nuo 2020 m. pavasario iki rudens – Seimo opozicijos lyderis.

## Biografija

### Šeima
Senelis – Vytautas Landsbergis, tėvas – Vytautas V. Landsbergis. Žmona – Austėja Landsbergienė, UAB „Vaikystės sodas“ steigėja.

### Išsilavinimas
2003 m. Vilniaus universiteto Istorijos fakultete baigė istorijos bakalauro, 2005 m. VU TSPMI – tarptautinių santykių magistro studijas.

### Karjera
Dirbo LR ambasadoje Belgijos Karalystėje ir Liuksemburgo Didžiajai Hercogystei. Buvo LR Vyriausybės kanceliarijos Užsienio ir Europos reikalų skyriaus patarėjas.

2014 m. išrinktas į Europos parlamentą, Europos liaudies partijos (krikščionių demokratų) grupės narys. 2015 m. išrinktas Tėvynės sąjunga – Lietuvos krikščionys demokratai (TS-LKD) partijos pirmininku.

2020 m. gruodžio 11 d. paskirtas Lietuvos Respublikos užsienio reikalų ministru XVIII-oje Ingridos Šimonytės vyriausybėje.

2024 m. spalio 28 d. politikas pasitraukė iš TS–LKD partijos pirmininko pareigų po nesėkmingų partijai 2024 m. Seimo rinkimų.

2025 m. vasarį buvęs politikas tapo Miuncheno saugumo konferencijos Patariamosios tarybos nariu.

## Apdovanojimai ir įvertinimas
2024 m. rugsėjo 28 d. G. Landsbergiui Europos politikos analizės centras įteikė apdovanojimą už nuolatinės paramos Ukrainai telkimą bei transatlantinę lyderystę.

2025 m. sausio 14 d. G. Landsbergis Taivane už indėlį skatinant glaudesnius Lietuvos ir Taivano ryšius buvo apdovanotas valstybiniu Briliantinės žvaigždės ordinu su specialiąja Didžiąja juosta apdovanojimu.

2025 m. gegužės 12 d. G. Lansdbergiui įteiktas aukščiausias Rumunijos valstybinis apdovanojimas – Žvaigždės ordinas.

2025 m. birželio 24 d. buvusiam politikui Vokietijoje įteiktas Kylio pasaulio ekonomikos instituto Pasaulio ekonomikos apdovanojimas.

2025 m. rugsėjį G. Lansdbergis buvo paskirtas vizituojančiuoju mokslo darbuotoju Stanfordo universitete.

2025 m. Pasaulinė Magnickio teisingumo kampanija lapkritį paskelbė, kad G. Landsbergis tapo Magnickio apdovanojimo „Už išskirtinį indėlį į Magnickio teisingumo kampaniją“ laureatu.

## Šaltiniai

## Nuorodos
* Oficiali svetainė 

|-

|-
Bolhradas

**Bolhradas** () – miestas pietų Ukrainoje, Odesos srityje, keli kilometrai nuo Ukrainos ir Moldovos valstybės sienos, 238 km į pietvakarius nuo Odesos. Rajono centras. Anglies pramonė.

## Istorija
Remiantis archeologiniai radiniais dabartinio miesto teritorijoje gyventa jau keletą tūkstantmečių. Dabartinė gyvenvietė įkurta 1821 m. šiose vietovėse gyvenusių bulgarų. 1838 m. pastatyta klasicizmo stiliaus Stačiatikių katedra. Nuo 1856 m. miestas priklausė Moldavijai, nuo 1859 m. – Rumunijos dalis. 1873 m. atidaryta Bolhrado gimnazija. XIX a. pab. pabaigoje mieste gyveno daugiau nei 12 tūkstančių gyventojų, kurių daugumą sudaro Besarabijos bulgarai. Nuo 1940 m. priklauso Ukrainai.

## Žymūs žmonės
* Bolhrade 1965 m. rugsėjo 26 d. gimė penktasis Ukrainos prezidentas Petro Porošenka.

## Nuorodos
* Bolhrado gimnazija 
* Bolhrado rajono tinklapis
Petro Porošenka

**Petro Porošenka** (, g. 1965 m. rugsėjo 26 d. Bolhrade, Odesos srityje) – Ukrainos politinis ir visuomeninis veikėjas, penktasis Ukrainos Prezidentas 2014–2019 m., užsienio reikalų ministras 2009–2010 m., Ukrainos prekybos ir ekonominės plėtros ministras 2012 m. Vienas turtingiausių Ukrainos gyventojų, milijardierius.

## Biografija

1989 m. baigė Kijevo universitetą, įgijo tarptautinių santykių specialybę. Dziudo sporto meistras. Baigęs mokslus, ėmėsi kurti savo konditerijos verslą. 1996 m. apjungęs kelias įmones, įkūrė šiuo metu vieną didžiausių pasaulyje konditerijos korporacijų „Roshen“. Jam taip pat priklauso kelios Ukrainos žiniasklaidos įmonės, Lucko automobilių gamykla. Nuo 1998 m. aktyviai dalyvauja Ukrainos politinėje veikloje. 1998 m. buvo išrinktas į Ukrainos parlamentą, kaip Ukrainos Socialdemokratų partijos kandidatas. 2001 m. dalyvavo kuriant Ukrainos Regionų partiją, ypač palaikomą šalies rusakalbių, tačiau 2002 m. Ukrainos parlamento rinkimuose dalyvavo ir buvo išrinktas kaip prezidento Viktoro Juščenkos vadovaujamos partijos „Nasha Ukraina“ atstovas. Nuo 2004 m. – Ukrainos nacionalinio saugumo ir gynybos tarybos sekretorius. 2006 m. vėl išrinktas į Ukrainos parlamentą. Jame nuolat dirbo biudžeto ir finansų komitete. Nedalyvavo 2007 m. rugsėjį vykusiuose Ukrainos parlamento rinkimuose, nes nuo 2007 m. vasario buvo paskirtas Ukrainos centrinio banko vadovu. 2009 m. vasarį paskirtas Ukrainos užsienio reikalų ministru. Iš šių pareigų buvo atleistas 2010 m. kovą. 2012 m. kovą Ukrainos prezidento Viktoro Janukovyčiaus paskirtas Ukrainos prekybos ir ekonominės plėtros ministru. Tais pačiais metais išrinktas ir į Ukrainos parlamentą. 2013 m. palaikė Ukrainoje kilusius Euromaidano proeuropietiškus protestus. 2014 m. gegužės 25 d. vykusiuose Ukrainos prezidento rinkimuose surinkęs daugiau nei pusę rinkėjų balsų, išrinktas penktuoju Ukrainos prezidentu.

## Šaltiniai

## Nuorodos
* Asmeninis P. Porošenkos tinklalapis
* Profile: Ukraine 'chocolate king' President Poroshenko

|-
Eurofighter Typhoon

**Eurofighter Typhoon** – XX a. pabaigoje Europos šalių konsorciumo sukurtas dvimotoris universalusis kovos lėktuvas. 

Konstrukciškai lėktuvas yra žemasparnis monoplanas, sukurtas pagal „delta sparno" (t. y. be galinių horizontalių stabilizatorių) ir „anties" (t. y. su priekiniais nedideliais stabilizatoriais) aerodinamines schemas. Tokia konstrukcija užtikrina geresnes manevrines charakteristikas, tačiau daro lėktuvą aerodinamiškai nestabiliu. Dėl šios priežasties lėktuvas yra valdomas per skrydžio kompiuterius.

Pradėtas kurti 1983 m. Pradžioje lėktuvą kūrė trijų organizacijų BAE Systems, Airbus Group ir Alenia Aermacchi konsorciumas. 1986 m. buvo sukurta Eurofighter GmbH kompanija, kuri rūpinosi tolimesniu lėktuvo gaminimu. 

1988 m. keturių įmonių - „MTU Aero Engines", „Rolls-Royce", „Avio", „ITP" - konsorciumas pradėjo projektuoti variklius „EJ200". Planerio bandymai pradėti 1991 m. Pirmąjį skrydį lėktuvas atliko 1994 m. kovo 27 d. (pilotas bandytojas - DASA vyr. pilotas Peter Weger). 1998 m. buvo pasirašyta pirmoji sutartis dėl serijinės gamybos, o lėktuvas oficialiai gavo pavadinimą "Typhoon".

Pagrindinė ginkluotė - raketos (oras-oras: „ASRAAM", „IRIS-T", „AIM-9 Sidewinder", „AIM-120" „AMRAAM", „MBDA Meteor"; oras-žemė - „Taurus KEPD 350", „Storm Shadow", „Brimstone II", priešlaivinės „Marte ER") ir valdomos bombos - „Paveway II (GBU-10)" 2000 svarų bomba, „Paveway II (GBU-16)" 1 000 svarų bomba, „Paveway II (GBU-48)" 1 000 svarų bomba, „Paveway IV", "Joint Direct Attack Munition (GBU-54)"). Antrinė ginkluotė - 27 mm kalibro aviacinė patranka „Mauser BK-27".

Pirmieji lėktuvai pradėti naudoti 2003 m. rugpjūčio 4 d. Operatoriai - Jungtinės Karalystės, Ispanijos,  Italijos Kataro, Kuveito, Omano Saudo Arabijos ir Vokietijos karinės oro pajėgos. 

2020 m. duomenimis buvo pagamintas 571 toks lėktuvas. 2020 m. buvo žinoma apie pateiktą 681 užsakymą.

Lėktuvai gaminti keturiomis serijomis (). 2020 m. pabaigoje įvairūs užsakovai buvo užsisakę ir įsigiję skirtingų serijų lėktuvus:

Pirmą kartą kariniuose veiksmuose šie lėktuvai dalyvavo Libijos pilietinio karo 2011 m. metu, Europos šalių karinių oro pajėgos vykdytuose antskrydžiuose.

Nuo 2009 m. šiuos lėktuvus jų operatoriai (pvz. Ispanijos KOP) naudoja Baltijos oro policijos misijose.

## Šaltiniai

## Išnašos
Daniela Bianchi

**Danielė Bjanči** (; g. 1942 m. sausio 31 d.) – italų aktorė, išgarsėjusi rusų šnipės Tatjanos Romanovos vaidmeniu filme „Iš Rusijos su meile“.

## Biografija
Danielė gimė Romoje. 1960 m. ji dalyvavo grožio konkurse „Mis Italija“ nugalėtoja ir užėmė 2 vietą pačiais metais vykusiame „Mis Visata“ konkurse, kur žurnalistai jai skyrė „Mis Foto“ titulą.

Vaidinti kine Danielė pradėjo 1958 m. 1963 m. ji sulaukė pasiūlymo atlikti sovietų agentės Tatjanos Romanovos vaidmenį antrajame filme apie britų šnipą Džeimsą Bondą „Iš Rusijos su meile.“ Danielė, kuriai tuo metu buvo 21, iki šiol yra jauniausia aktorė, įkūnijusi pagrindinę agento 007 merginą (ne pagrindine jauniausia Bondo mergina 1985 m. tapo Alison Doody, kuri, būdama 18, vaidino juostoje „Žvilgsnis į žmogžudystę“). Filme Danielės balsas dėl akcento buvo dubliuojamas aktorės Barbaros Jefford. 

Danielės aktorės karjera truko iki 1968 m. Per dešimtmetį ji daugiausia vaidino italų ir prancūzų filmuose, pasirodydama tik vienoje JAV sukurtoje juostoje „Rome Will Never Leave You“. Vienas paskutiniųjų jos vaidmenų buvo filme „Operation Kid Brother“ (arba „O.K. Connery“), kuriame ji vaidino drauge su Džeimso Bondo vaidmens atlikėjo Šono Konerio broliu Neilu.

## Asmeninis gyvenimas
1985 m. Danielė ištekėjo už Genujos laivyninkystės magnato, su kuriuo susilaukė sūnaus Filipo.

## Apdovanojimai
1965 m. aktorė buvo nominuota „Laurel“ apdovanojimui kaip geriausia nauja aktorė ir pelnė 5 vietą.

## Dalinė filmografija
*1963 m. – „Iš Rusijos su meile“..... Tatjana Romanova
*1965 m. – „Slalomas“..... Nadia
*1965 m. – „Savaitgalis itališkai“..... Izabela
*1966 m. – „Ypatinga ledi Čaplin užduotis“..... Arabela Čaplin
*1967 m. – „Purvini herojai“..... Kristina fon Keist
*1967 m. – „O.K. Connery“..... Maja

## Šaltiniai

## Nuorodos

* IMDb profilis
Vlad Miriță

**Vlad Miriță** (taip pat žinomas kaip **Vlad**; g. 1981 m. rugpjūčio 2 d. Tirgovištėje) – rumunų pop ir operos dainininkas. Su Nico atstovavo Rumunijai 2008 m. Eurovizijos dainų konkurse.

Būdamas 16-os, Vlad pradėjo mokytis profesionalaus dainavimo. Baigęs mokslus jis prisijungė prie Armonia Valahă choro bei dalyvavo įvairiuose nacionaliniuose ir tarptautiniuose renginiuose.

Vlad, kartu su Nico ir daina „Pe-o margine de lume“ () atstovavo savo šaliai 2008 m. Eurovizijos pusfinalyje. Patekę į finalą, duetas užėmė 20 vietą.

Po dalyvavimo Eurovizijoje, su Sarah Brightman įrašė dainą „I’ll Be With You“.

## Nuorodos

* Oficiali svetainė 

|-
Pievinė miegalė

**Pievinė miegalė** (*Succisa pratensis*) – karšulinių (*Dipsacaceae*) šeimos miegalių (*Succisa*) genties augalas. Lietuvoje dar žinomas kaip **kiauliažolė**, **Marijos žolė**.

## Paplitimas
Natūraliai paplitęs Europoje (išskyrus Šiaurę), Afrikoje, Mažojoje Azijoje,Sibire ir Kaukaze. Gana dažnas visoje Lietuvoje.

## Ekologija

Auga pašlampančiose pievose, drėgnuose miškuose ir jų aikštelėse, pakrūmėse, kirtimuose, žemų žolių žemapelkėse, tyruliuose. Mėgsta rūgščius, laikinai perdrėkusius dirvožemius.

Žiedus lanko bitės, drugiai ir dvisparniai, augalas yra jų lervų maisto šaltinis. Parazituoja chitridiomicetų skyriaus grybas *Synchytrium succisae*.

## Biologija
Tai daugiametis, iki 75 cm aukščio žolinis augalas. Šaknis stora, juoda. Stiebas status, viršuje plaukuotas, turi ilgų tarpubamblių, dažniausiai ties viduriu ar aukščiau šakotas, turi 3-5 šakas, kiekvienos šakos viršūnėje žiedų galvutė. Lapai pailgai elipsiški, ištisiniai, lygiakraščiai, prie stiebo pagrindo skroteliniai, viršutiniai – pailgai lancetiški, bekočiai, jų yra 1-5 poros. Viršutinė lapų pusė blizganti.

Žiedynkočiai ilgi. Žiedai iš pradžių pusrutuliškose, vėliau beveik visai rutuliškose, iki 2 cm skersmens galvutėse, apsuptose dviejų, kartais trijų eilių skraistlapių. Skraistlapiai plačiai lancetiški, apaugę prigludusiais plaukeliais, išoriniai didesni už vidinius, bet visi trumpesni ar bent ne ilgesni už žiedyną. Visi žiedai vienodo didumo. Žiedynsostis apaugęs plėneliniais, smailiaviršūniais žvyneliais. Taurelė dviguba, išorinė keturdantė, su 8 briaunomis, plaukuota, viršuje su 4 danteliais, vidinė penkiadantė. Vainikėlis žydras, violetiškai melsvas, rečiau balsvas, išorėje plaukuotas, jo atbraila keturskiltė. Kuokeliai keturi, dulkinės ką tik prasiskleidusio žiedo violetinės, vėliau pašviesėja iki rausvų. Liemenėliai ir purkos melsvos.

Žydi nuo liepos mėnesio iki vėlyvo rudens. Vaisius – keturbriaunės prizmės pavidalo lukštavaisis, apaugęs stačiais plaukeliais, 5 mm ilgio.

## Naudojimas
Antžeminė dalis ir šaknys turi vaistinių medžiagų. Naudojamas kaip dažiklis, verdamos arbatos. Su pievine miegale buvo gydomi niežai, egzema, karščiavimas, žaizdos. Auginamas kaip dekoratyvinis augalas.

## Galerija

Succisa_pratensis_W.jpg|Lapai
SuccisaPratensis2.jpg|Žiedynai
Succisa_pratensis20090812_185.jpg|Kuokeliai ir piestelės
Succisa_pratensis20090914_033.jpg|Nužydėjęs žiedynas
Succisa pratensis - Apis mellifera - Keila.jpg|


## Nuorodos
* Pievinės miegalės mokslinis lotynų kalba pavadinimas ir sinonimai per theplantlist.org  (anglų k.)''
* Global Biodiversity Information Facility (anglų k.)
* Nature Gate (anglų k.)

## Literatūra

* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 110 p.
* Enciklopedinė miško knyga, Gediminas Isokas, Vilnius, Mintis, 2001, 304 p. ISBN 5-417-00831-1
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 536–537 p.
Patrick Ouchène

**Patrick Ouchène** (1966 m. gruodžio 5 d.) – Belgijos dainininkas, rockabilly grupės Runnin' Wild vokalistas.

2009 m. vasario 17 d. jis buvo išrinktas atstovauti Belgijai 2009 m. Eurovizijos dainų konkurse Maskvoje, Rusijoje, su daina „Copycat“. Konkurso pusfinalyje užėmė priešpaskutinę vietą.

## Nuorodos
* Daina ''Copycat''

|-
Guimarães Rosa

**João Guimarães Rosa** (g. 1908 m. birželio 27 d. – 1967 m. lapkričio 19 d.) – Brazilijos romanistas. Laikomas vienu iš geriausių Brazilijos romanistų, gimusių XX a. Jo žinomiausias romanas yra „Grande Sertão: Veredas“.

J. Rosa buvo žinomas savamokslis. Jis mokėjo ir studijavo daugelį kalbų, pvz., prancūzų kalbą mokėjo jau nuo septynerių metų. Per interviu pusseserei jis aiškino:
Pietryčių Slovėnijos regionas

**Pietryčių Slovėnijos regionas** () – didžiausias Slovėnijos regionas, esantis šalies pietryčiuose. Didžiausias miestas – Novo Mestas. Regiono plotas – 2 675 km². Apima 21-ą savivaldybę: Črnomelė, Dolensko Toplicė, Kočevė, Kostelas, Loški Potokas, Metlika, Mirna, Mirna Pečas, Mokronog-Trebelnas, Novo Mestas, Osilnica, Ribnica, Semičas, Sodražica, Straža, Šenternas, Šentrupertas, Škocanas, Šmareško Toplicė, Trebnė ir Žužemberkas.
Krainos karsto regionas

**Krainos karsto regionas** () – Slovėnijos , esantis šalies pietvakariuose. Regione yra Postoinos urvas bei telkšo Cerknicos ežeras. Vienas mažiausių Slovėnijos regionų, kuris taip pat yra rečiausiai apgyvendintas. Plotas – 1456 km². Sudarytas iš Bloko, Cerknicos, Ilirska Bistricos, Loška Dolinos, Pivkos ir Postonos savivaldybių.
Cessna

**Cessna Aircraft Company** – civilinės aviacijos ir verslo klasės lėktuvų gamintoja iš JAV. Įmonė, įkurta 1927 m., geriausiai žinoma kaip nedidelių civilinių lėktuvų gamintoja. Šiuo metu „Cessna“ priklauso JAV pramonės konglomeratui „Textron“.

2014 m. buvo įkurtas naujas „Textron“ padalinys „Textron Aviation“, prie kurio prijungta ir „Cessna“.

## Istorija
1911 m. amerikietis fermeris Clyde Vernon Cessna pastatė ir išbandė savo pirmąjį lėktuvą. Jis tapo pirmuoju žmogumi, skridusiu tarp Misisipės ir Uolinių kalnų. C. Cessna nepavyko gauti banko paskolos tolimesnei lėktuvų gamybai, todėl jis persikėlė į Vičitą.

1927 m. C. Cessna kartu su kitu išradėju Victor Roos įkūrė bendrą įmonę „Cessna-Roos Aircraft Company“. Netrukus po įkūrimo V. Ross pasitraukė iš verslo ir visas savo teises perleido C. Cessna.

1929 m. C. Cessna gavo leidimus gaminti ir pardavinėti Cessna DC-6 lėktuvus. Juos naudojo JAV Karinės oro pajėgos.

Nuo 1932 iki 1934 m. įmonė buvo sustabdžiusi savo veiklą dėl Didžiosios ekonominės krizės.

1940 m. JAV karinės oro pajėgos užsakė tuomet didžiausią kiekį lėktuvų – 33 vnt. specialiai paruoštų Cessna AT-17 Bobcat. Vėliau Kanados karinės oro pajėgos užsakė 180 šio modelio orlaivių.

1946 m. įmonė grįžo prie civilinių orlaivių gamybos ir pradėjo gaminti Cessna 140 modelį. Po poros metų šis lėktuvas buvo pripažintas JAV metų lėktuvu.

1955 m. Cessna pagamino pirmąjį ir vienintelį savo sraigtasparnį Cessna CH-1. Jį naudojo JAV, Ekvadoro ir Irano karinės pajėgos.

1956 m. įmonė pristatė vieno variklio, keturių sėdimų vietų modelį Cessna 172. Jo gamyba vyko nuo 1956 m. iki 1986 m., o nuo 1998 m. atnaujinta ir tęsiasi iki šiol. 2013 m. šio lėktuvo modelių buvo pagaminta apie 43 000 ir tai yra pats didžiausias vieno modelio lėktuvų gamybos skaičius visame pasaulyje. Šis modelis turi daug versijų priklausomai nuo galingumo ir galimo pakelti krovinio svorio.

2010 m. kompanija pranešė apie planus sukurti elektra varomą Cessna 172. 2012 m. pabaigoje šis modelis atliko sėkmingus bandymus.

## Galerija


Image:Cessna150BC-FOTK02.jpg|1957 m. Cessna 150
Image:Cessna F172K take off from the grass runway.jpg|1971 m. Cessna 172
Image:Cessna.195.300pix.jpg|1951 m. Cessna 195
|1979 m. Cessna 340A
Image:Cessna350N2546W01.jpg|2006 m. Cessna 350
Image:cessna.404.titan2.arp.jpg|1977 m. Cessna 404 Titan II



## Šaltiniai
Kasetinis ginklas

**Kasetinis ginklas** – ginklas, kurio šaudmuo sudarytas iš kelių ar keliolikos komuliacinių, padegamųjų, skeveldrinių ir kt. kovinių elementų, sudėtų į raketos kovinės galvutės, bombos, artilerijos ir reaktyvinio sviedinio kasetes.

Kadangi kasetiniai ginklai išleidžia daug mažų kovinių elementų virš plataus ploto, jie yra pavojingi civiliams atakų metu ir po jų.

## Šaltiniai
Agnieszka Włodarczyk

**Agnieška Vlodarčyk** (; g. 1980 m. gruodžio 13 d. Slavne) – lenkų dainininkė ir aktorė, žinoma vaidmenimis filme „Sara“ ir seriale „13-oji nuovada“.

## Biografija
Saros tėvai išsiskyrė, kai jai buvo 2 metai, motina vėliau ištekėjo dar kartą ir šeima dažnai kraustėsi iš vieno miesto į kitą, kurį laiką gyveno Poznanėje, vėliau – Varšuvoje. Antroje santuokoje motina susilaukė sūnaus Roberto (g. 1990).
Būdama 15 Agnieška laimėjo „Miss Teenagers“ grožio konkursą. 1996 m. ji buvo pakviesta vaidinti „Buffalo“ teatre Varšuvoje, režisieriaus Janusz Józefowicz pjesėje „Tyle Miłości“. Vėliau tas pats režisierius ją pakvietė į kitą savo spektaklį „Metro“. Tais pačiais metais ji nusifilmavo atlikėjo K.A.S.A. vaizdo klipe „Reklama“.

1997 m. Agnieška įveikė daugiau kaip 100 pretendenčių ir gavo vieną pagrindinių vaidmenų kriminalinėje dramoje „Sara“. Filmas, kuriame ji vaidino su garsiausiais to meto lenkų aktoriais, buvo labai populiarus šalyje, o Agnieška atkreipė į save dėmesį filme esančia meilės scena su aktoriumi Boguslav Linda, kuriam tuo metu buvo 45 (Agnieškai – 16). Tais pačiais metais ji buvo pakviesta filmuotis komiškam seriale apie policiją „13-oji nuovada“, kuris taip pat sulaukė didelio populiarumo.

1999–2000 m. Agnieška vaidino įvairiuose televizijos serialuose: „Pierwszy Milion“, „13-oji nuovada“ tęsinyje bei kituose, taip pat kino filmuose. 2000 m. spalį jos nuotraukos buvo išspausdintos Lenkijoje leidžiamo žurnalo „Playboy“ versijoje.

2005 m. ji dalyvavo TV šokių šou „Dancing With The Stars“, kuriame užėmė 7 vietą.

2007 m. ji laimėjo televizijos kanalo Polsat TV šou „Soapstar Superstar“ bei buvo grožio konkurso „Miss Polonia 2007“ vedėja. 2007 m. lapkritį Agnieška išleido debiutinį albumą „Nie dla oka“, iš kurio kelios dainos buvo gana populiarios Lenkijoje. Vėliau ji išleido keletą radijo singlų, dalyvavo keliuose muzikos festivaliuose kaip atlikėja, tačiau antrojo albumo neįrašė.

## Filmografija

### Filmai
* 1997: „Sara“ …..Sara
* 2000: „Pierwszy milion“
* 2001: „Poranek kojota“
* 2002: „E=mc²“ …..Stella
* 2002: „Rób swoje, ryzyko jest twoje“ …..Telimena Hofman
* 2004: „Nigdy w życiu!“ …..Jola
* 2006: „Job, czyli ostatnia szara komórka“ …..Karolina
* 2012: „Kac Wawa“ …..Beata

### TV serialai
* 1997–98: „13 Posterunek“
* 1999: „Pierwszy million“
* 2000: „13 Posterunek 2“
* 2000–: „Plebania“
* 2001: „Zostać Miss“
* 2003: „Zostać Miss 2“
* 2004: „Dziki“
* 2004: „Talki z resztą“
* 2005: „Dziki 2. Pojedynek“
* 2006: „My baby“
* 2007: „Ja wam pokażę!“
* 2009–: „Pierwsza miłość“

## Šaltiniai

## Nuorodos

* IMDb profilis
* Oficiali svetainė
Fiat 10 HP

**Fiat 10 HP** – automobilis, kuris buvo leidžiamas „Fiat“ kompanijos 1901 metais. Jis buvo 6 HP modelio patobulintas variantas.

Į automobilį buvo įmontuotas dviejų cilindrų, 1082 kub.cm apimties variklis su dviem vožtuvais vienam cilindrui, 10 aj. galingumo. Didžiausias greitis buvo 45 km/val..

Į automobilį tilpo 4 žmonės, įskaitant vairuotoją. Išleidimo metais jis kainavo 9000 lirų.

Viso išleista 3 automobiliai šito modelio..

## Išnašos